**Ochiul**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc mereu seninul

din ochiul adormit,

Şi-aş vrea să-i schimb destinul

spre cer.. spre infinit..

Dar stă în atipire

Şi nu-i pasă defel,

Că lumea-n juru-i moare

aşa cum moare el!

Şi-i spun despre Iubirea

care s-a frânt pe cruce..

Dar el, urmându-şi firea

un trandafir mi-aduce..

Şi-adună-n el parfumul

a tot ce-i pământesc..

Dar printre toţi şi toate

eu spini întrezăresc.

...

Mă cuibăresc în gânduri

Şi-mi spun cu glas scăzut:

"-O, Doamne.. dacă ochiul

Ce doarme-l vezi pierdut,

Mai fă-i iarăşi chemarea,

Mai strigă-l iar pe nume...

Ca ochiul, privind zarea,

Curând, să poată spune,

Că veşnicia-ntreagă

o poartă-n al lui suflet,

Atunci, eu bucuroasă

voi fi în al meu umblet,

Că-n viaţa mea pribeagă,

Prin Harul dăruit,

Mi-ai dat un spic, Stăpâne

Să fie mântuit!"

30.04.2020